Bizarele Structuri ale Nebuloasei Saturn
Uimitoarea nebuloasă Saturn a fost capturată de puternicul instrument MUSE de pe Telescopul Foarte Mare (VLT) al ESO.
Aceste ciudate structuri sunt nori de gaz, strălucind în culori aprinse de puternica lumină ultravioletă a vârstnicei stele centrale.
Instrumentul MUSE nu face doar să producă imagini frumoase - redă o perspectivă 3D, cu un spectru în fiecare punct.
Acum avem prima hartă detaliată a gazului și prafului din nebuloasa Saturn...
... dezvăluind structuri bizare în praf - cruste, o aură și o structură ondulată interesantă.
Deci... ce se petrece?
Astronomii consideră crusta interioară drept o undă de șoc în expansiune. S-ar putea izbi de particulele de praf, sau le-ar putea încălzi până se evaporă.
Această stea osândită stârnește acum un colorat foc de artificii!
Adaptarea de ESO; traducerea de Mihail-Gabriel Bărbuță